ETIKET | Projekte | Woes - Kreatiewe platform vir Afrikaans
Tuis > Projekte > ETIKET
Hierdie week in Vandag in Woorde, skud ons bietjie vere reg. Ons staan regop, skouers terug, ken parallel met die vloer. Ons groet ordentlik en doen dinge soos dit algemeen aanvaarbaar is. Dis reg, hierdie week is die tema ‘ETIKET’.
Vir sommige staan hy dalk glad nie aan nie, maar ek luister alte graag na Nataniël se bydrae op RSG waarin hy ETIKET behandel. Sommige opmerkings is altemit tong-in-die-kies, maar nietemin die heilige waarheid.
Wie kan dan ooit die ETIKET koningin, Emsie Schoeman, vergeet? Kyk, ek glo ook daar is reg en verkeerd. Reg sal nooit verkeerd wees nie en verkeerd nooit reg nie, maar dan is daar mos ook ‘te’. Alles wat ‘te’ is, is verkeerd behalwe te voet en te perd.
Hierdie week kan jy jou lyf Nataniël of Emsie hou! Of jy kan die hele ETIKET besigheid oorboord gooi en die prop uittrek.
Titel: Wombles, Maniere en Etiket
Titel: Vandag in Woorde: ETIKET